แม่น้ำตูเมน

แม่น้ำตูเมน หรือ แม่น้ำถูเหมิน (, , ;  การออกเสียงภาษาเกาหลี: [tumaŋgaŋ]) หรือ แม่น้ำทูมัน เป็นแม่น้ำที่มีความยาว  ที่ทำหน้าที่เป็นส่วนหนึ่งของเส้นเขตแดนระหว่างประเทศจีน (ฝั่งซ้าย) เกาหลีเหนือ (ฝั่งขวา) และรัสเซีย (ฝั่งซ้าย) โดยมีต้นกำเนิดบนลาดเขาของภูเขาแพ็กดูและไหลลงสู่ทะเลญี่ปุ่น แม่น้ำสายนี้มีลุ่มน้ำขนาด 

แม่น้ำไหลอยู่ในเอเชียตะวันออกเฉียงเหนือ บริเวณพรมแดนระหว่างจีนและเกาหลีเหนือในส่วนต้นน้ำ และระหว่างเกาหลีเหนือกับรัสเซียในช่วง  สุดท้ายก่อนจะไหลลงสู่ทะเลญี่ปุ่น แม่น้ำสายนี้ก่อตัวเป็นพื้นที่ส่วนใหญ่ของพรมแดนทางตอนใต้ของมณฑลจี๋หลินในภาคตะวันออกเฉียงเหนือของจีน และเป็นพรมแดนทางตอนเหนือของจังหวัดฮัมกย็องเหนือและรยังกังของเกาหลีเหนือ ภูเขาแพ็กดูซึ่งตั้งอยู่บนพรมแดนจีน–เกาหลีเหนือเป็นแหล่งกำเนิดของแม่น้ำสายนี้ Much of the information comes from the captions to the large illustrated map published with the newspaper article and available online with it. เช่นเดียวกับแม่น้ำยาลู่ แม่น้ำทั้งสองสายและบริเวณภูเขาแพ็กดูระหว่างต้นน้ำของแม่น้ำทั้งสองรวมกันเป็นเส้นเขตแดนระหว่างเกาหลีเหนือและจีน

ชื่อแม่น้ำมาจากคำภาษามองโกเลีย tümen หมายถึง "หนึ่งหมื่น" หรืองมหาศาล ในถูเหมิน มณฑลจี๋หลิน มีทางเดินริมแม่น้ำที่มีร้านอาหารซึ่งลูกค้าสามารถมองข้ามแม่น้ำเข้าไปในเกาหลีเหนือได้ ชื่อภาษารัสเซียของแม่น้ำสายนี้คือตูมันนายา (Tumannaya) มีความหมายตามตัวอักษรว่าเต็มไปด้วยหมอก

ใน ค.ศ. 1938 ชาวญี่ปุ่นสร้างสะพานข้ามแม่น้ำตูเมน ณ จุดที่แม่น้ำเฉวียนมาบรรจบกับแม่น้ำตูเมน ระหว่างหมู่บ้านว็อนจ็อง (ฮุนชุน) และเฉวียนเหอ นครและเมืองสำคัญที่ตั้งอยู่ริมแม่น้ำ ได้แก่ ฮเวรย็องและอนซ็องในเกาหลีเหนือ รวมถึงถูเหมินและหนานผิง ( ในนครระดับอำเภอเหอหลง) ในมณฑลจี๋หลินของจีน

ใน ค.ศ. 1995 สาธารณรัฐประชาชนจีน มองโกเลีย รัสเซีย เกาหลีเหนือ และเกาหลีใต้ลงนามในความตกลงสามฉบับเพื่อตั้งเขตพัฒนาเศรษฐกิจแม่น้ำตูเมน

 นกตุนโด 

นกตุนโด อดีตเกาะ (ปัจจุบันมีสภาพเป็นคาบสมุทร) บริเวณปากแม่น้ำตูเมน เคยเป็นข้อพิพาทด้านเขตแดนระหว่างรัสเซียและเกาหลีเหนือ ราชวงศ์ชิงยกเกาะนี้ให้แก่รัสเซียในฐานะส่วนหนึ่งของภูมิภาคปรีมอร์สกีมารีไทม์ (อีสต์ทาร์ทารี) ในสนธิสัญญาปักกิ่ง ค.ศ. 1860 ใน ค.ศ. 1990 สหภาพโซเวียตในขณะนั้นและเกาหลีเหนือลงนามในสนธิสัญญาเขตแดน ซึ่งกำหนดให้เส้นเขตแดนลากผ่านกึ่งกลางแม่น้ำ ส่งผลให้ดินแดนของอดีตเกาะดังกล่าวตกอยู่ภายใต้การปกครองโดยรัสเซีย เกาหลีใต้ปฏิเสธจะยอมรับสนธิสัญญาฉบับนี้และเรียกร้องให้รัสเซียคืนดินแดนดังกล่าวแก่เกาหลี

 การประมง 
มีปลาหลายชนิดที่เป็นปลาประจำถิ่นซึ่งได้รับความนิยมในแม่น้ำตูเมน เช่น ปลาเลน็อกตูเมน (Tumen lenok) และปลาบิกเฮดกัดเจียน (bighead gudgeon) ใน ค.ศ. 2016 จีนปล่อยลูกปลาแซลมอนจำนวน 800,000 ตัวลงสู่แม่น้ำตูเมนเพื่อขยายอุตสาหกรรมการประมงในภูมิภาคและตอบสนองต่อความต้องการผลิตภัณฑ์อาหารทะเลที่เพิ่มขึ้น

การข้ามแดนผิดกฎหมาย
แม่น้ำตูเมนถูกใช้เป็นเส้นทางข้ามพรมแดนมานานหลายปีโดยผู้ลี้ภัยชาวเกาหลีเหนือที่แปรพักตร์ข้ามพรมแดนจีน ผู้ลี้ภัยส่วนใหญ่จากเกาหลีเหนือในช่วงทุพภิกขภัยทศวรรษ 1990 ได้ข้ามแม่น้ำสายนี้ และผู้ลี้ภัยเมื่อไม่นานมานี้ส่วนใหญ่ก็ใช้เส้นทางนี้เช่นกัน เนื่องจากข้ามได้ง่ายกว่าแม่น้ำอัมนกมาก แม่น้ำตูเมนเป็นเส้นทางข้ามที่ได้รับความนิยมมากกว่าเพราะต่างจากแม่น้ำอัมนกที่มีกระแสน้ำเชี่ยว ลึก และกว้าง ซึ่งไหลผ่านพรมแดนส่วนใหญ่ระหว่างทั้งสองประเทศ แม่น้ำตูเมนนั้นตื้นและแคบ ในบางพื้นที่สามารถเดินเท้าข้ามหรือว่ายน้ำในระยะสั้น ๆ ได้ แม่น้ำจะกลายเป็นน้ำแข็งในฤดูหนาวทำให้สามารถเดินข้ามได้โดยไม่เปียกน้ำ ผู้แปรพักตร์ที่ปรารถนาจะข้ามแม่น้ำตูเมนมักจะเพิกเฉยต่อมลพิษและการตรวจตราชายแดนที่อันตราย และใช้เวลาหลายสัปดาห์ หรืออาจเป็นเดือนหรือเป็นปีเพื่อรอคอยโอกาสเหมาะสมที่สุดในการข้าม บทความของนิวยอร์กไทมส์ ระบุว่า "พรมแดนจีน-เกาหลีเหนือที่ทอดยาวและรกร้างหลายช่วงไม่มีการลาดตระเวนเลย"

ผู้ลี้ภัยไม่ค่อยข้ามแม่น้ำตูเมนเข้าไปในรัสเซีย ทั้งนี้เนื่องจากแม่น้ำในช่วงสั้น ๆ ของรัสเซียมีการลาดตระเวนที่ดีกว่าช่วงของจีนมาก นอกจากนี้ ผลตอบแทนจากการทำเช่นนั้นยังไม่สูงนัก เนื่องจากชุมชนชาวเกาหลีในรัสเซียมีขนาดเล็กกว่ามากในการที่จะได้รับความช่วยเหลืออย่างเพียงพอ เมื่อเทียบกับจีนซึ่งมีประชากรเกาหลีหนาแน่นกว่า ประการสุดท้าย เป็นที่ทราบกันดีว่าทางการเกาหลีเหนือได้แทรกซึมเข้าไปในรัสเซียเพื่อตามหาผู้แปรพักตร์และผู้ที่ร่วมมือให้ความช่วยเหลือพวกเขา เหตุฆาตกรรมชเว ด็อก-กึนใน ค.ศ. 1996 ที่วลาดีวอสตอคซึ่งเป็นเมืองชายแดน ทำให้ทางการเกาหลีใต้มีความลังเลอย่างมากที่จะให้ความช่วยเหลือใด ๆ แก่ผู้แปรพักตร์

แม่น้ำตูเมนยังถูกข้ามอย่างผิดกฎหมายโดยทหารและบุคคลอื่น ๆ ที่แสวงหาอาหารและเงิน ชาวบ้านชาวจีนบางส่วนได้ละทิ้งพื้นที่ชายแดนเนื่องจากการถูกโจมตีเหล่านั้น

ประวัติศาสตร์ความขัดแย้งในพื้นที่ (ตัวอย่างเช่น เหตุการณ์ระหว่างยุทธการที่ทะเลสาบคาซัน) ถูกกล่าวถึงในเพลง 'Tearful Tumen River (눈물 젖은 두만강)' ของนักร้อง คิม จ็อง-กู ซึ่งกลายเป็นเพลงไว้อาลัยแก่ครอบครัวที่ต้องพลัดพรากจากโศกนาฏกรรมดังกล่าวและการแปรพักตร์ในช่วงสงครามเกาหลี วิกฤตการณ์ด้านมนุษยธรรมริมแม่น้ำตูเมนถูกนำมาทำเป็นภาพยนตร์ขนาดยาวใน ค.ศ. 2010 เรื่อง Dooman River

 หมายเหตุ 

 อ้างอิง 

 บรรณานุกรม 



 แหล่งข้อมูลอื่น 



ตูเมน
ตูเมน
ตูเมน
ตูเมน
ตูเมน
หมวดหมู่:เขตแดนจีน–เกาหลีเหนือ
หมวดหมู่:เขตแดนเกาหลีเหนือ–รัสเซีย